2.  ลักษณะการประกอบธุรกิจ

ความเป็นมาและการเปลี่ยนแปลงที่สำคัญ

-   บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด (มหาชน)
    ได้จดทะเบียนจัดตั้งบริษัทจำกัดโดยใช้ชื่อว่า บริษัท ลานนาลิกไนต์ จำกัด เมื่อวันที่ 4 ตุลาคม
    2528 โดยมีวัตถุประสงค์เพื่อเข้าทำสัญญาเช่าช่วงการทำเหมืองถ่านหินบ้านป่าคา อำเภอลี้
    จังหวัดลำพูนจากกรมพัฒนาพลังงานทดแทนและอนุรักษ์พลังงานมีกำหนดเวลา 20 ปี จนถึงวันที่
    11 พฤศจิกายน 2548

-   บริษัท ลานนาลิกไนต์ จำกัด ได้จดทะเบียนแปรสภาพเป็นบริษัทมหาชนจำกัด โดยใช้ชื่อว่าบริษัท
    ลานนาลิกไนต์ จำกัด (มหาชน) เมื่อวันที่ 29 ธันวาคม 2535
    โดยได้รับอนุญาตจากกระทรวงการคลังให้นำหุ้นสามัญเข้าจดทะเบียนซื้อขายในตลาดหลักทรัพย์แห่งประเทศไทยเมื่อวันที่
    12 กรกฎาคม 2537 ปัจจุบันถูกจัดอยู่ในกลุ่มทรัพยากร (หมวดพลังงานและสาธารณูปโภค)
    และได้จดทะเบียนเปลี่ยนชื่อบริษัทใหม่เป็นบริษัท ลานนารีซอร์สเซส จำกัด (มหาชน) เมื่อวันที่
    17 พฤษภาคม 2544

-   บริษัท ลานนารีซอร์สเซส จำกัด (มหาชน) ได้เข้าไปลงทุนซื้อหุ้นสามัญใน UNITED BULK
    SHIPPING PTE LTD แห่งประเทศสิงคโปร์ในปี 2539 คิดเป็นร้อยละ 49
    ของทุนที่เรียกชำระแล้วเพื่อประกอบธุรกิจขนส่งทางทะเล

-   บริษัท ลานนารีซอร์สเซส จำกัด (มหาชน) ได้เข้าไปลงทุนซื้อหุ้นสามัญใน LANNA
    (SINGAPORE) PTE LTD แห่งประเทศสิงคโปร์ในปี 2540 คิดเป็นร้อยละ 100
    ของทุนที่เรียกชำระแล้วเพื่อประกอบธุรกิจด้านการลงทุนในกิจการเหมืองแร่ถ่านหิน
    และสาธารณูปโภคในต่างประเทศ (HOLDING COMPANY)

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. LANNA HARITA
    INDONESIA แห่งประเทศอินโดนีเซียในปี 2541 คิดเป็นร้อยละ 55
    ของทุนที่เรียกชำระแล้วเพื่อลงทุนทำเหมืองถ่านหินแหล่งที่ 1 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปลายปี 2544 เป็นต้นมา

-   บริษัท ลานนารีซอร์สเซส จำกัด (มหาชน) ได้เข้าไปลงทุนซื้อหุ้นสามัญในบริษัท ไทย อะโกร
    เอ็นเนอร์ยี่ จำกัด ในปี 2546 คิดเป็นร้อยละ 75
    ของทุนที่เรียกชำระแล้วและเพิ่มขึ้นเป็นร้อยละ 75.75 ของทุนที่ชำระแล้ว ในปี 2548
    เพื่อประกอบธุรกิจผลิตและจำหน่ายเอทานอล (แอลกอฮอล์บริสุทธิ์ 99.5%)
    เพื่อใช้เป็นเชื้อเพลิง โดยได้รับอนุญาตให้ก่อสร้างโรงงานผลิตเอทานอลเป็นเชื้อเพลิง
    (สายการผลิตที่ 1) ที่อำเภอด่านช้าง จังหวัดสุพรรณบุรี ขนาดกำลังผลิตเอทานอล 150,000
    ลิตรต่อวัน โดยใช้กากน้ำตาล (MOLASSES) เป็นวัตถุดิบ
    ซึ่งสามารถใช้เอทานอลผสมกับน้ำมันเบนซินในอัตราส่วนผสม 10 % เป็นน้ำมันแก็สโซฮอล์
    ซึ่งใช้เป็นเชื้อเพลิงสำหรับรถยนต์ทั่วไป โดยได้เริ่มผลิตเอทานอลในสายการผลิตที่ 1
    ออกจำหน่ายตั้งแต่ต้นปี 2548 เป็นต้นมา และในปี 2549 ได้เพิ่มทุนอีก 106 ล้านบาท
    เพื่อนำเงินไปลงทุนในโครงการก่อสร้างโรงงานผลิตเอทานอลเป็นเชื้อเพลิง
    (สายการผลิตที่ 2) ในพื้นที่ต่อเนื่องกับสายการผลิตที่ 1
    โดยใช้มันสำปะหลังเป็นวัตถุดิบขนาดกำลังผลิตเอทานอล 200,000 ลิตรต่อวัน
    คาดว่าจะเริ่มผลิตเอทานอลในสายการผลิตที่ 2 ออกจำหน่ายได้ประมาณปลายปี 2551

-   LANNA (SINGAPORE) PTE LTD ได้เข้าไปลงทุนซื้อหุ้นสามัญใน PT. CITRA HARITA
    MINERAL แห่งประเทศอินโดนีเซียในปี 2547 คิดเป็นร้อยละ 55
    ของทุนที่เรียกชำระแล้วเพื่อลงทุนทำเหมืองถ่านหินแหล่งที่ 2 ในประเทศอินโดนีเซีย
    โดยได้ผลิตถ่านหินออกจำหน่ายตั้งแต่ปลายปี 2548 เป็นต้นมา

-   LANNA (SINGAPORE) PTE LTD ได้ทำสัญญาเข้าไปลงทุนซื้อหุ้นสามัญใน PT. SINGLURUS
    PRATAMA แห่งประเทศอินโดนีเซียในปี 2548 คิดเป็นร้อยละ 55
    ของทุนที่ชำระแล้วเพื่อให้ได้สิทธิในสัมปทานทำเหมืองถ่านหินแหล่งที่ 3 ในประเทศอินโดนีเซีย
    คาดว่าจะได้รับอนุมัติจากรัฐบาลแห่งประเทศอินโดนีเซียให้เข้าไปถือหุ้นใน PT. SINGLURUS
    PRATAMA ได้ประมาณต้นปี 2550

-   บริษัท ลานนารีซอร์สเซส จำกัด (มหาชน) และ LANNA (SINGAPORE) PTE.LTD.
    ได้จัดตั้งบริษัท PT. LANNA MINING SERVICES ในประเทศอินโดนีเซียในปี 2549
    คิดเป็นสัดส่วนการถือหุ้นร้อยละ 100 ของทุนที่ชำระแล้ว
    เพื่อประกอบธุรกิจด้านการผลิตและจำหน่ายถ่านหินในประเทศอินโดนีเซีย
    โดยเข้าไปพัฒนาเหมืองถ่านหินแหล่งที่ 3 ในเขตสัมปทาน CCOW III ของ PT. SINGLURUS
    PRATAMA เป็นลำดับแรก คาดว่าจะเริ่มผลิตถ่านหินจากแหล่งนี้ออกจำหน่ายได้ประมาณปลายปี
    2550

-   ในปี 2549 คณะกรรมการบริษัทฯ
    ได้มีมติให้ปรับโครงสร้างการลงทุนในบริษัทย่อยในต่างประเทศโดยให้ LANNA (SINGAPORE)
    PTE. LTD โอนขายหุ้นสามัญ PT. LANNA HARITA INDONESIA และ PT. CITRA
    HARITA MINERAL ในสัดส่วนร้อยละ 55 ของแต่ละบริษัทฯ ให้บริษัท ลานนารีซอร์สเซส
    จำกัด (มหาชน) คาดว่าจะดำเนินการแล้วเสร็จต้นปี 2550

ภาพรวมของการประกอบธุรกิจ

บริษัทฯ ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก (CORE
BUSINESS)
โดยเข้าไปลงทุนในธุรกิจขนส่งทางทะเลเพื่อสนับสนุนและช่วยบริหารการขนส่งถ่านหินที่เป็นธุรกิจหลักให้มีประสิทธิภาพและต้นทุนที่ต่ำรวมทั้งประกอบธุรกิจผลิตและจำหน่ายเอทานอล
(แอลกอฮอล์บริสุทธิ์ 99.5%) เพื่อใช้เป็นเชื้อเพลิง เป็นธุรกิจรอง (SECONDARY CORE
BUSINESS) โดยจะเน้นการลงทุนและสร้างความเจริญเติบโตที่มีคุณภาพและมั่นคงให้กับบริษัทฯ
ในระยะยาว

โครงสร้างการลงทุน

บริษัทฯ มีการลงทุนในบริษัทย่อย (ซึ่งถือหุ้นทั้งทางตรงและทางอ้อมในสัดส่วนที่เกินกว่าร้อยละ 50
ของทุนที่ชำระแล้ว) จำนวน 5 บริษัท และลงทุนในบริษัทร่วม
(ซึ่งถือหุ้นทางตรงในสัดส่วนที่ต่ำกว่าร้อยละ 50 ของทุนที่ชำระแล้ว) จำนวน 1 บริษัท
ตามโครงสร้างการลงทุนและรายละเอียดของแต่ละบริษัท ดังนี้ :-

[TABLE]

ลักษณะการประกอบธุรกิจ

ธุรกิจถ่านหินในประเทศ

บริษัทฯ
นำเข้าถ่านหินจากเหมืองร่วมทุนในประเทศอินโดนีเซียและจากแหล่งอื่นมาจำหน่ายให้กับลูกค้าในประเทศ
โดยขายแบบส่งตรงให้ลูกค้าและนำเข้ามาสต๊อกไว้ ณ
ศูนย์จำหน่ายถ่านหินอยุธยาเพื่อจำหน่ายให้ลูกค้าอีกต่อหนึ่ง

ในปี 2549 บริษัทฯ จำหน่ายถ่านหินนำเข้าได้ทั้งสิ้นประมาณ 0.89 ล้านตัน ลดลงจากปี 2548
ประมาณร้อยละ 2.01 โดยมีส่วนแบ่งตลาดถ่านหินในประเทศในปี 2549 ประมาณร้อยละ 5.90

การใช้ถ่านหินในประเทศในปี 2549
ส่วนใหญ่จะใช้ในกลุ่มอุตสาหกรรมผลิตปูนซีเมนต์คิดเป็นร้อยละประมาณ 52.23
และใช้ในการผลิตไฟฟ้าและอุตสาหกรรมอื่นๆ คิดเป็นร้อยละประมาณ 47.77
หากเศรษฐกิจของประเทศสามารถขยายตัวได้อย่างต่อเนื่องแล้ว
ความต้องการใช้ปูนซีเมนต์และพลังงานไฟฟ้าจะต้องขยายตัวตามไปด้วย
คาดว่าการใช้ถ่านหินซึ่งมีราคาต่อหน่วยของค่าความร้อนที่ต่ำกว่าเชื้อเพลิงอื่นจะขยายตัวตามไปด้วยในทิศทางเดียวกัน
โดยจะมีผู้ประกอบการอุตสาหกรรมหันมาใช้ถ่านหิน ซึ่งเป็นเชื้อเพลิงที่มีราคาถูกมากขึ้นในอนาคต

ธุรกิจถ่านหินในต่างประเทศ

LANNA (SINGAPORE) PTE. LTD. (LS) เป็นบริษัทย่อยที่จดทะเบียนในประเทศสิงคโปร์
โดยบริษัท ลานนารีซอร์สเซส จำกัด (มหาชน) ถือหุ้นร้อยละ 100 ของทุนที่ชำระแล้ว โดย LSเป็น
HOLDING COMPANY ที่
ลงทุนในธุรกิจถ่านหินและกิจการสาธารณูปโภคโดยได้เข้าไปร่วมลงทุนทำเหมืองถ่านหินในประเทศอินโดนีเซียแล้วจำนวน
3 แหล่ง ดังนี้

แหล่งที่ 1 : ดำเนินการโดย PT.LANNA HARITA INDONESIA (LHI)
ซึ่งเป็นบริษัทย่อยที่จดทะเบียนในประเทศอินโดนีเซียโดย LS ถือหุ้นร้อยละ 55 ของทุนที่ชำระแล้ว
ประกอบธุรกิจทำเหมืองถ่านหิน ในเขตอำเภอซามารินดา (SAMARINDA) และอำเภอคูเตย
(KUTAI) จังหวัดกาลิมันตันตะวันออก โดยได้รับสัมปทาน (COAL CONTRACT OF WORK)
จากรัฐบาลแห่งประเทศอินโดนีเซียเพื่อผลิตถ่านหินออกจำหน่าย มีกำหนดเวลา 30 ปี (เริ่มตั้งแต่ปี
2544 ถึง 2574) ซึ่งยังมีปริมาณสำรองของถ่านหินที่จะทำเหมืองได้ (MINEABLE RESERVE)
อีกประมาณ 18 ล้านตัน

ในปี 2549 LHI ผลิตถ่านหินได้ทั้งสิ้น 1.73 ล้านตัน ลดลงจากปี 2548 ร้อยละ 8.47
และจำหน่ายถ่านหินได้ทั้งสิ้น 1.67 ล้านตัน ลดลงจากปี 2548 ร้อยละ 7.22 โดยมีรายได้ทั้งสิ้น
59.74 ล้านเหรียญสหรัฐอเมริกาลดลงจากปี 2548 ร้อยละ 6.96 และมีกำไรสุทธิ 7.42
ล้านเหรียญสหรัฐอเมริกาลดลงจากปี 2548 ร้อยละ 43.96 คิดเป็นกำไรสุทธิหุ้นละ 927.14
เหรียญสหรัฐอเมริกา และมีมูลค่าหุ้นตามบัญชีหุ้นละ 1,786.64 เหรียญสหรัฐอเมริกา
(มูลค่าจดทะเบียนหุ้นละ 1,000 เหรียญสหรัฐอเมริกา)

แหล่งที่ 2 : ดำเนินการโดย PT. CITRA HARITA MINERAL (CHM)
ซึ่งเป็นบริษัทย่อยที่จดทะเบียนในประเทศอินโดนีเซีย โดย LS ถือหุ้นร้อยละ 55 ของทุนที่ชำระแล้ว
ประกอบธุรกิจทำเหมืองถ่านหินในเขตสัมปทาน KP LICENSE ของ CV. CAHAYA TIARA
อำเภอซามารินดา จังหวัดกาลิมันตันตะวันออก มีสิทธิทำเหมืองถ่านหินออกจำหน่ายได้ 10 ปี
ซึ่งยังมีปริมาณสำรองของถ่านหินที่จะทำเหมืองได้ (MINEABLE Reserve) อีกประมาณ 3 ล้านตัน

ในปี 2549 CHM ผลิตถ่านหินได้ทั้งสิ้น 1.0 ล้านตันและจำหน่ายถ่านหินได้ทั้งสิ้น 0.96 ล้านตัน
โดยมีรายได้ทั้งสิ้น 312,263.40 ล้านเหรียญรูเปียะห์อินโดนีซียและมีกำไรสุทธิ 3,987.95
ล้านเหรียญรูเปียะห์อินโดนีเซีย คิดเป็นกำไรสุทธิหุ้นละ 3.99
ล้านเหรียญรูเปียะห์อินโดนีเซียและมีมูลค่าตามบัญชีหุ้นละ 4.62 ล้านเหรียญรูเปียะห์อินโดนีเซีย
(มูลค่าจดทะเบียนหุ้นละ 1 ล้านเหรียญรูเปียะห์อินโดนีเซีย)

แหล่งที่ 3 : PT.SINGLURUS PRATAMA (SGP)
ซึ่งจดทะเบียนในประเทศอินโดนีเซียเป็นเจ้าของสัมปทานแหล่งถ่านหินแห่งนี้ตั้งอยู่ในเขตอำเภอคูเตย
จังหวัดกาลิมันตันตะวันออก ซึ่ง LS ได้ทำสัญญาร่วมลงทุนเพื่อเข้าไปถือหุ้นร้อยละ 55
ของทุนที่ชำระแล้ว โดย SGP ได้รับสัมปทาน (COAL CONTRACT OF WORK)
จากรัฐบาลอินโดนีเซีย มีกำหนดเวลา 30 ปี คาดว่าจะมีปริมาณสำรองถ่านหินประมาณ 25 ล้านตัน
ขณะนี้กำลังขออนุญาตจากรัฐบาลอินโดนีเซียเพื่อให้ LS เข้าไปถือหุ้นใน SGP ได้โดยตรง โดย LS
จะให้ PT. LANNA MINING SERVICES
ซึ่งเป็นบริษัทย่อยเข้าไปพัฒนาเพื่อผลิตและจำหน่ายถ่านหินในแหล่งนี้
คาดว่าจะเริ่มผลิตถ่านหินออกจำหน่ายได้ประมาณปลายปี 2550

บริษัทฯ
จะนำเข้าถ่านหินจากเหมืองร่วมทุนในประเทศอินโดนีเซียเพื่อจำหน่ายให้กับลูกค้าในประเทศและส่งไปจำหน่ายยังประเทศอื่นๆ
ด้วยโดยเฉพาะตลาดในแถบภูมิภาคเอเชีย เช่น อินเดีย ญี่ปุ่น เกาหลีใต้ ไต้หวัน ฮ่องกง เป็นต้น

ธุรกิจขนส่งทางทะเล

UNITED BULK SHIPPING PTE. LTD. (UBS) เป็นบริษัทร่วมที่จดทะเบียนในประเทศสิงคโปร์
โดยบริษัท ลานนารีซอร์สเซส จำกัด (มหาชน) ถือหุ้นร้อยละ 49 ของทุนที่ชำระแล้ว
ประกอบธุรกิจการขนส่งทางทะเล
ซึ่งจะช่วยสนับสนุนและบริหารการขนส่งถ่านหินที่นำเข้ามาจำหน่ายในประเทศไทยและหรือส่งไปจำหน่ายยังประเทศอื่นได้อย่างมีประสิทธิภาพและมีต้นทุนการขนส่งที่ต่ำ

ในปี 2549 UBS มีรายได้ทั้งสิ้น 12.47 ล้านเหรียญสหรัฐอเมริกาลดลงจากปี 2548 ร้อยละ
17.34 และมีกำไรสุทธิ 0.69 ล้านเหรียญสหรัฐอเมริกาเพิ่มขึ้นจากปี 2548 ร้อยละ 11.11
คิดเป็นกำไรสุทธิหุ้นละ 6.88 เหรียญสหรัฐอเมริกา และมีมูลค่าหุ้นตามบัญชีหุ้นละ 12.88
เหรียญสหรัฐอเมริกา (มูลค่าจดทะเบียน 0.71 เหรียญสหรัฐอเมริกา)

ธุรกิจเอทานอลสำหรับใช้เป็นเชื้อเพลิง

บริษัท ไทย อะโกร เอ็นเนอร์ยี่ จำกัด เป็นบริษัทย่อยที่จดทะเบียนในประเทศไทย โดยบริษัท ลานนารีซอร์สเซส จำกัด (มหาชน) ถือหุ้นร้อยละ 75.75 ของทุนที่ชำระแล้ว ประกอบธุรกิจหลักในการผลิตและจำหน่ายเอทานอล (แอลกอฮอล์บริสุทธิ์ 99.5%) เพื่อใช้เป็นเชื้อเพลิง ปัจจุบันโรงงานผลิตเอทานอล (สายการผลิตที่ 1) ตั้งอยู่ที่อำเภอ ด่านช้าง จังหวัดสุพรรณบุรี ขนาดกำลังผลิตเอทานอล 150,000 ลิตรต่อวัน โดยใช้กากน้ำตาล (MOLASSES) เป็นวัตถุดิบ และได้ขออนุญาตขยายกำลังผลิตเอทานอลจากมันสำปะหลัง (สายการผลิตที่ 2) ขนาดกำลังผลิต 200,000 ลิตรต่อวัน คาดว่าสายการผลิตที่ 2 จะก่อสร้างแล้วเสร็จ และเริ่มผลิตเอทานอลออกจำหน่ายได้ประมาณปลายปี 2551 โดยสามารถใช้เอทานอลผสมกับน้ำมันเบนซินในอัตราส่วนผสม 10 % เป็นน้ำมันแก็สโซฮอล์ ซึ่งใช้เป็นเชื้อเพลิงสำหรับรถยนต์ทั่วไป โดยรัฐบาลให้การส่งเสริมการลงทุนและสนับสนุนผู้ประกอบการในประเทศอย่างเต็มที่ ซึ่งนอกจากจะช่วยลดมลภาวะที่มีผลกระทบต่อสุขภาพและสิ่งแวดล้อมแล้วยังช่วยลดการนำเข้าน้ำมันเชื้อเพลิงและสารปรุงแต่งเพิ่มอ๊อกเทน MTBE (METHYL TERTIARY BUTYL ETHER) ให้น้อยลง ซึ่งจะช่วยประหยัดเงินตราต่างประเทศและลดการเสียดุลการค้าของประเทศให้น้อยลงด้วย

ในปี 2549 บริษัท ไทย อะโกร เอ็นเนอร์ยี่ จำกัด ผลิตเอทานอลได้ทั้งสิ้น 41.36 ล้านลิตร
คิดเป็นร้อยละ 75.54 ของกำลังผลิตและจำหน่ายเอทานอลได้ทั้งสิ้น 40.33 ล้านลิตร
โดยมีรายได้ทั้งสิ้น 934.78 ล้านบาท และมีกำไรสุทธิ 292.67 ล้านบาท คิดเป็นกำไรสุทธิหุ้นละ
7.89 บาทและมีมูลค่าหุ้นตามบัญชีหุ้นละ 14.32 บาท (มูลค่าหุ้นจดทะเบียนหุ้นละ 10.- บาท)

โครงสร้างรายได้จากการประกอบธุรกิจ

+---------------------+--------+-----+--------+-----+--------+------+
| โค                  | ปี 2547 |     | ปี 2548 |     | ปี 2549 |      |
| รงสร้างรายได้ของบริษัทฯ |        |     |        |     |        |      |
+---------------------+--------+-----+--------+-----+--------+------+
|                     | ล้านบาท | %   | ล้านบาท | %   | ล้านบาท | %    |
+---------------------+--------+-----+--------+-----+--------+------+
| รายได้จากการขายถ่านหิน | 2,     | 99  | 3,     | 86  | 4,     | 8    |
|                     | 471.05 | .20 | 496.55 | .12 | 508.35 | 2.05 |
+---------------------+--------+-----+--------+-----+--------+------+
| รา                  | -      | -   | 483.98 | 11  | 931.44 | 1    |
| ยได้จากการขายเอทานอล |        |     |        | .92 |        | 6.95 |
+---------------------+--------+-----+--------+-----+--------+------+
| รายได้อื่น             | 20.11  | 0   | 79.77  | 1   | 54.77  | 1.00 |
|                     |        | .80 |        | .96 |        |      |
+---------------------+--------+-----+--------+-----+--------+------+
| รวมรายได้ทั้งสิ้น        | 2,     | 100 | 4,     | 100 | 5,     | 10   |
|                     | 491.16 | .00 | 060.30 | .00 | 494.56 | 0.00 |
+---------------------+--------+-----+--------+-----+--------+------+

+---------------------+---------+-----+----+------+-----+------+-----+
| โครง                |  สัดส่วน  | ปี   |    | ปี    |     | ปี    |     |
| สร้างรายได้ของบริษัทย่อย | การถือหุ้น | 2   |    | 2548 |     | 2549 |     |
|                     |         | 547 |    |      |     |      |     |
| และบริษัทร่วม          |         |     |    |      |     |      |     |
+---------------------+---------+-----+----+------+-----+------+-----+
|                     | %       | ล้าน | %  | ล้า   | %   | ล้า   | %   |
|                     |         | บาท |    | นบาท |     | นบาท |     |
+---------------------+---------+-----+----+------+-----+------+-----+
| บริษัท ไทย อะโกร      | 75.75   |     |    |      |     |      |     |
| เอ็นเนอร์ยี่ จำกัด       |         |     |    |      |     |      |     |
+---------------------+---------+-----+----+------+-----+------+-----+
| (เริ่มผ               |         |     |    |      |     |      |     |
| ลิตเอทานอลออกจำหน่ายปี |         |     |    |      |     |      |     |
| 2548)               |         |     |    |      |     |      |     |
+---------------------+---------+-----+----+------+-----+------+-----+
| การขายเอทานอล       |         | -   | -  | 48   | 99  | 93   | 99  |
|                     |         |     |    | 3.98 | .66 | 1.44 | .64 |
+---------------------+---------+-----+----+------+-----+------+-----+
| รายได้อื่น             |         | 0   | 10 | 1.63 | 0   | 3.34 | 0   |
|                     |         | .17 | 0. |      | .34 |      | .36 |
|                     |         |     | 00 |      |     |      |     |
+---------------------+---------+-----+----+------+-----+------+-----+
| รวมรายได้ทั้งสิ้น        |         | 0   | 10 | 48   | 100 | 93   | 100 |
|                     |         | .17 | 0. | 5.61 | .00 | 4.78 | .00 |
|                     |         |     | 00 |      |     |      |     |
+---------------------+---------+-----+----+------+-----+------+-----+
| LANNA (SINGAPORE)   | 100     |     |    |      |     |      |     |
| PTE LTD.            |         |     |    |      |     |      |     |
+---------------------+---------+-----+----+------+-----+------+-----+
| การขายถ่านหิน         |         | 1,  | 9  | 2,79 | 99  | 3,45 | 99  |
|                     |         | 507 | 9. | 9.55 | .38 | 3.92 | .79 |
|                     |         | .90 | 85 |      |     |      |     |
+---------------------+---------+-----+----+------+-----+------+-----+
| รายได้อื่น             |         | 2   | 0. | 1    | 0   | 7.44 | 0   |
|                     |         | .34 | 15 | 7.50 | .62 |      | .21 |
+---------------------+---------+-----+----+------+-----+------+-----+
| รวมรายได้ทั้งสิ้น        |         | 1,  | 10 | 2,81 | 100 | 3,46 | 100 |
|                     |         | 510 | 0. | 7.05 | .00 | 1.36 | .00 |
|                     |         | .24 | 00 |      |     |      |     |
+---------------------+---------+-----+----+------+-----+------+-----+
| PT. LANNA HARITA    | 55      |     |    |      |     |      |     |
| INDONESIA           |         |     |    |      |     |      |     |
+---------------------+---------+-----+----+------+-----+------+-----+
| การขายถ่านหิน         |         | 1,  | 9  | 2,57 | 99  | 2,13 | 98  |
|                     |         | 468 | 9. | 4.79 | .51 | 7.21 | .96 |
|                     |         | .72 | 87 |      |     |      |     |
+---------------------+---------+-----+----+------+-----+------+-----+
| รายได้อื่น             |         | 1   | 0. | 1    | 0   | 2    | 1   |
|                     |         | .96 | 13 | 2.60 | .49 | 2.55 | .04 |
+---------------------+---------+-----+----+------+-----+------+-----+
| รวมรายได้ทั้งสิ้น        |         | 1,  | 10 | 2,58 | 100 | 2,15 | 100 |
|                     |         | 470 | 0. | 7.39 | .00 | 9.76 | .00 |
|                     |         | .68 | 00 |      |     |      |     |
+---------------------+---------+-----+----+------+-----+------+-----+
| PT. CITRA HARITA    | 55      |     |    |      |     |      |     |
| MINERAL             |         |     |    |      |     |      |     |
+---------------------+---------+-----+----+------+-----+------+-----+
| (เพิ่งเข้าไปลงทุนปลายปี  |         |     |    |      |     |      |     |
| 2547)               |         |     |    |      |     |      |     |
+---------------------+---------+-----+----+------+-----+------+-----+
| การขายถ่านหิน         |         | -   | -  | 17   | 99  | 1,24 | 99  |
|                     |         |     |    | 1.24 | .32 | 2.69 | .52 |
+---------------------+---------+-----+----+------+-----+------+-----+
| รายได้อื่น             |         | -   | -  | 1.17 | 0   | 6.01 | 0   |
|                     |         |     |    |      | .68 |      | .48 |
+---------------------+---------+-----+----+------+-----+------+-----+
| รวมรายได้ทั้งสิ้น        |         | -   | -  | 17   | 100 | 1,24 | 100 |
|                     |         |     |    | 2.41 | .00 | 8.70 | .00 |
+---------------------+---------+-----+----+------+-----+------+-----+
| UNITED BULK         | 49      |     |    |      |     |      |     |
| SHIPPING PTE LTD    |         |     |    |      |     |      |     |
+---------------------+---------+-----+----+------+-----+------+-----+
| การขนส่งทางทะเล      |         | 130 | 9  | 62   | 99  | 44   | 99  |
|                     |         | .42 | 9. | 1.57 | .73 | 8.52 | .63 |
|                     |         |     | 88 |      |     |      |     |
+---------------------+---------+-----+----+------+-----+------+-----+
| รายได้อื่น             |         | 0   | 0. | 1.71 | 0   | 1.66 | 0   |
|                     |         | .16 | 12 |      | .27 |      | .37 |
+---------------------+---------+-----+----+------+-----+------+-----+
| รวมรายได้ทั้งสิ้น        |         | 130 | 10 | 62   | 100 | 45   | 100 |
|                     |         | .58 | 0. | 3.28 | .00 | 0.18 | .00 |
|                     |         |     | 00 |      |     |      |     |
+---------------------+---------+-----+----+------+-----+------+-----+
| PT.LANNA MINING     | 100     |     |    |      |     |      |     |
| SERVICES            |         |     |    |      |     |      |     |
+---------------------+---------+-----+----+------+-----+------+-----+
| (เพิ่งจัดตั้งในปี 2549)   |         |     |    |      |     |      |     |
+---------------------+---------+-----+----+------+-----+------+-----+
| รายได้เบ็ดเตล็ด        |         | -   | -  | -    | -   | 4.49 | 100 |
|                     |         |     |    |      |     |      | .00 |
+---------------------+---------+-----+----+------+-----+------+-----+
|                     |         |     |    |      |     |      |     |
+---------------------+---------+-----+----+------+-----+------+-----+